# Esteve Plantada i Hermoso

Esteve Plantada i Hermoso (Granollers, Vallès Oriental, 1979) és un poeta i periodista català, actual Director del nou Congrés de Cultura Catalana, impulsat per la Fundació Congrés de Cultura Catalana.
Ha publicat els següents llibres de poesia: A l'ombra dels violins (1997, La Magrana), Kosovo. 25 poemes, 25 imatges (2000, Aire-F i Ajuntament de Granollers), Oblidar (2001, Emboscall), Temporari (2007, Tarafa Edicions); Els Llops (2009, La Garúa), llibre escrit a sis mans amb Laia Noguera i Joan Duran; Fosca límit (2015, AdiA Edicions) i Big Bang Llàtzer (2016, Lleonard Muntaner).
A banda de la seva trajectòria poètica, com a periodista ha sigut el cap de cultura de NacióDigital. Abans va ser l'editor de NacióGranollers.cat i articulista a diferents mitjans i revistes com ara Núvol, la Revista Caràcters o Barcelona Metropolis. Ha estat articulista d'El 9 Nou i ha exercit la crítica literària al diari Avui. També ha estat director de l'Ara Vallès. Actualment (2023) col·labora amb el setmanari El Temps.
És un dels editors d'Edicions Terrícola, conjuntament amb Laia Noguera i Joan Duran.

## Obra publicada

* A l'ombra dels violins (La Magrana, 1997). Premi Amadeu Oller per a poetes inèdits
* Kosovo. 25 poemes, 25 imatges (Aire-F, 2000). Suite de poemes per a una exposició
* Oblidar (Emboscall, 2001).
* Temporari (Tarafa, 2007). Premi Òmnium Cultural del Vallès Oriental.
* Els Llops (La Garua, 2009), coescrit amb Laia Noguera i Joan Duran.
* Fosca límit (AdiA edicions, 2015). Premi millor llibre de 2015 Llegir en cas d'incendi.
* Big Bang Llàtzer (Lleonard Muntaner, 2016). Premi de Poesia Mediterrània Pare Colom.
* Troncal (LaBreu, 2020).
* Rastre quimera (Llibres del Segle, 2022).

## Premis i reconeixements

Ha guanyat els premis de poesia Premi Amadeu Oller per a poetes inèdits (1997) i el Premi de poesia Òmnium Cultural del Vallès, Estebanell i Pahissa (2006).
* Premi Amadeu Oller per a poetes inèdits (1997)
* Premi Òmnium Cultural de poesia del Vallès Oriental (2006)
* Premi de Comunicació Eugeni Xammar (2012)
* Premi Llegir en cas d'incendi a millor poemari de l'any (2015)
* Premi Pare Colom de poesia (2016)
* Premi Cadaqués a Rosa Leveroni (34è) (2021) per Rastre quimera. 2022. ISBN 978-84-8128-966-4.

## Referències

* ↑ «Esteve Plantada: “La cultura és l’únic capaç de salvar-nos”» (en catalan), 04-10-2023. [Consulta: 14 juny 2023].
* ↑ «Esteve Plantada, poeta», 05-04-2015. Arxivat de l'original el 2015-04-10. [Consulta: 10 abril 2015].
* ↑ CASTELLS, Ada «Esteve Plantada: poeta. 'Els llibres massa impúdics em costen'». El Punt Avui. Suplement cultura., 22-01-2017, pàg. 46.
* ↑ «NacióDigital».
* ↑ NacióGranollers
* ↑ «L'escriptor Esteve Plantada és el nou coeditor de NacióGranollers.cat»., 23/08/2012
* ↑ Núvol
* ↑ «Revista Caràcters». Arxivat de l'original el 2013-12-28. [Consulta: 28 desembre 2013].
* ↑ Barcelona Metropolis
* ↑ «Esteve Plantada, nou director d'AraVallès». , 13-10-2010 [Consulta: 8 desembre 2013]. Arxivat 13 de desembre 2013 a Wayback Machine. «Còpia arxivada». Arxivat de l'original el 2013-12-13. [Consulta: 8 desembre 2013].
* ↑ Edicions Terrícola
* ↑ «Ahir a la Poeteca», MésVilaweb. 27/03/2013
* ↑ «Esteve Plantada reflexiona sobre l'amor, la identitat i la relació entre el jo i el col·lectiu al poemari 'Troncal'», 13-07-2020. [Consulta: 23 juliol 2020].

## Enllaços externs

* Fragments d'Anatomia (Blog personal)
* Articles d'opinió (NacióGranollers - Nació Digital)
* Articles a Núvol, el digital de cultura